ET Euroopa Liidu Teataja C 345/1

ÜHELT POOLT AAFRIKA, KARIIBI MERE JA VAIKSE OOKEANI PIIRKONNA RIIKIDE NING TEISELT POOLT EUROOPA LIIDU JA SELLE LIIKMESRIIKIDE VAHEL SÕLMITUD PARTNERLUSLEPINGU ALUSEL MOODUSTATUD PARLAMENTAARNE ÜHISASSAMBLEE

ESMASPÄEVA, 17. MÄRTSI 2014. AASTA ISTUNGI PROTOKOLL

2014/C 345/01

Sisukord

Pidulik avaistung

Parlamentaarse ühisassamblee istung

Parlamentaarse ühisassamblee koosseis

Parlamendivälise esindaja akrediteerimine

1. Päevakorra projekti kinnitamine (AP101.540)

2. Parlamentaarse ühisassamblee 26. istungjärgu viimase istungi protokolli kinnitamine (ELT C 64, 4.3.2014)

3. Kaaspresidentide teadaanded, sealhulgas juhatuse 16. märtsi 2014. aasta koosolekul vastu võetud otsused

4. Kiireloomuline küsimus nr 1: migrantide inimõigused, majanduslikud ja sotsiaalsed õigused AKV ja ELi riikides

5. Piirkondlik integratsioon ja tolli ajakohastamine koostöös ELiga AKV riikide jätkusuutliku arengu eesmärgil

6. Kiireloomuline küsimus nr 2: kriis Kesk-Aafrika Vabariigis

7. Majandus- ja sotsiaalpartnerite aruanne

ESMASPÄEVA, 17. MÄRTSI 2014. AASTA ISTUNGI PROTOKOLL

(Istung algas kell 11.05)

Pidulik avaistung

Assamblee ees võtsid sõna:

Parlamentaarse ühisassamblee kaaspresident Louis Michel, parlamentaarse ühisassamblee kaaspresident Fitz A. Jackson ja Kreeka parlamendi esimees Evangelos Meimarakis.

(Istung katkestati kell 12.15 ja see jätkus kell 15.05)

EESISTUJA: Louis MICHEL

Kaaspresident

Parlamentaarse ühisassamblee istung

Kaaspresident tervitas kõiki osalejaid.

Parlamentaarse ühisassamblee koosseis

Kaaspresident teatas, et parlamentaarse ühisassamblee liikmete nimekiri lisatakse protokollile sellisel kujul, nagu AKV riikide ametiasutused ja Euroopa Parlament selle edastasid.

Parlamendivälise esindaja akrediteerimine

Kaaspresident teatas, et vääramatu jõu juhtumi tõttu on esitatud üks parlamendivälise esindaja akrediteerimise taotlus kooskõlas Cotonou lepingu artikli 17 lõikega 1 ja parlamentaarse ühisassamblee töökorra artikli 1 lõikega 2. Nimetatud esindaja kohalolek jäädvustatakse ning tema nimi kantakse protokolli lisasse.

1. Päevakorra projekti kinnitamine (AP101.540)

Päevakorra projekt kinnitati käesolevas protokollis esitatud kujul.

2. Parlamentaarse ühisassamblee 26. istungjärgu viimase istungi protokolli (ELT C 64, 4.3.2014) kinnitamine

Protokoll kinnitati.

3. Kaaspresidentide teadaanded, sealhulgas juhatuse 16. märtsi 2014. aasta koosolekul vastu võetud otsused

Kaaspresident kandis ette juhatuse 16. märtsi 2014. aasta koosoleku tulemused.

Vastu võeti alljärgnevad otsused.

a) Alalised komiteed koostavad järgmised aruanded: poliitikakomitee — kultuuriline mitmekesisus ja inimõigused majandusarengu-, finants- ja kaubanduskomitee — investeeringute ja kaubanduse, sealhulgas infrastruktuuri rahastamine AKV riikides ELi segarahastamismehhanismi abil sotsiaal- ja keskkonnakomitee — hariduse ja kutseõppe probleemid ja võimalused AKV riikides.

b) Kaheteistkümnes piirkondlik koosolek toimub 27.–31. oktoobril 2014. aastal Kesk-Aafrika piirkonnas.

c) Teabekogumismissioon Zimbabwesse korraldatakse 2014. aasta sügisel.

d) Kaks kaasesimeest osalevad 7. ülemaailmsel linnafoorumil Colombias Medellínis.

e) Fidžisse saadetakse parlamendivalimisi jälgima valimisvaatlusmissioon, kui Fidži võimud saadavad vastava kutse.

f) Assamblee tulevased valimisvaatlusmissioonid korraldavad eraldi pressikonverentsi.

Kaaspresident teatas järgmised tähtajad:

— kompromissresolutsioonide muudatusettepanekud (migrantide inimõiguste ning majanduslike ja sotsiaalsete õiguste teemal AKV ja ELi riikides, ning Kesk-Aafrika Vabariigi kriisi küsimuses): teisipäev, 18. märts 2014 kell 12.00;

— hääletusmeetoditega seotud taotlused: kolmapäev, 19. märts kell 10.00 kirjalikult. Sõnavõtja: Michael Gahler. Christophe Apala Pen’apala Lutundula (Kongo Demokraatlik Vabariik) teatas assambleele, et 12. piirkondliku koosoleku korraldab Gabon.

4. Kiireloomuline küsimus nr 1: migrantide inimõigused, majanduslikud ja sotsiaalsed õigused AKV ja ELi riikides

Sõnavõtjad: Roberto Ridolfi (Euroopa Komisjon), Boniface Yehouetome (Benin), Edit Bauer, Ahamada Chanfi Djaé (Komoorid), Musa Hussein Naib (Eritrea), Catherine Bearder, Netty Baldeh (Gambia), Alban Sumana Kingsford Bagbin (Ghana), Abdikadir Omar Aden (Keenia), Ana Rita Geremias Sithole (Mosambiik), Slavi Binev, Abdourahamane Chegou (Niger), Mariya Gabriel, Adjedoue Weidou (Tšaad) and Michael Gahler.

Liikmed rõhutasid, et ränne on loomulik ülemaailmne nähtus, millel on palju algpõhjuseid, sealhulgas vaesus ja konfliktid, kuid see tuleneb ka inimeste püüdlustest parema elujärje poole. Sõnavõtjad toonitasid, et kuigi rändel on päritolu-, transiidi- ja sihtriikidele mitmetahuline mõju, on siiski vaja ühiseid lahendusi. Nad tuletasid meelde traagilisi sündmusi, mille tagajärjel on hukkunud inimesed, ning nõudsid tihedamat koostööd AKV–ELi vahel, et tagada migrantide õiguste igakülgne austamine, ning jõulisemat võitlust inimkaubanduse vastu. Liikmed juhtisid erilist tähelepanu ka põgenikele ja seaduslike rändekanalite tugevdamisele.

5. Piirkondlik integratsioon ja tolli ajakohastamine koostöös ELiga AKV riikide jätkusuutliku arengu eesmärgil

Majandusarengu-, finants- ja kaubanduskomitee

Kaasraportöörid: Piet Van Der Walt (Namiibia) ja Oldřich Vlasák

Raporti esitasid Piet Van Der Walt (Namiibia) ja Peter Štastný (Oldřich Vlasáki asemel).

Sõnavõtjad: Mo-Mamo Karerwa (Burundi), Peter Štastný, Norbert Neuser, Olle Schmidt, Alban Sumana Kingsford Bagbin (Ghana), Abdikadir Omar Aden (Keenia), Sábado Teresa Malendza (Mosambiik), Abdourahamane Chegou (Niger), Adjedoue Weidou (Tšaad), Michael Gahler, Komi Selom Klassou (Togo), Kennedy K. Hamudulu (Sambia), Mohammed Mukhtar Ahmed (Nigeeria) ja Roberto Ridolfi (Euroopa Komisjon).

Liikmed rõhutasid, kui tähtis on tugevdada kahepoolset ja piirkondlikku koostööd tolliküsimustes piirkondliku integratsiooni edendamiseks. Nad tõstsid esile tolliasutuste olulist rolli maksude ja tollimaksude sissenõudmisel ning samas rõhutasid vajadust tugevdada nende suutlikkust AKV riikides, et hõlbustada kaubavoogude liikumist ja tõhustada täitemeetmeid, sealhulgas võitluses korruptsiooni ja muude kuritegudega. Liikmed väljendasid heameelt Balil toimunud üheksandal WTO ministrite konverentsil vastu võetud kaubanduse lihtsustamise kokkuleppe üle, mille siht on vähendada bürokraatiat ja kiirendada tollivormistust. Liikmed palusid osutada abi selle rakendamisel (näit. kaubandusabi kaudu).

Piet Van Der Walt (Namiibia) ja Peter Štastný tegid arutelust kokkuvõtte.

6. Kiireloomuline küsimus nr 2: kriis Kesk-Aafrika Vabariigis

Sõnavõtjad: Vincent Ringenberg (Euroopa välisteenistus), Mo-Mamo Karerwa (Burundi), Mariya Gabriel, Gberi Kombo (Kamerun), Miguel Ángel Martínez Martínez, Dambert René Ndouane (Kongo Vabariik), Louis Michel, Christophe Apala Pen’apala Lutundula (Kongo Demokraatlik Vabariik), Mohammed Mukhtar Ahmed (Nigeeria), Netty Baldeh (Gambia), Abdikadir Omar Aden (Keenia), Abdourahamane Chegou (Niger), Michael Gahler, Adjedoue Weidou (Tšaad), Komi Selom Klassou (Togo), Jacob Oulanyah (Uganda), Peter Štastný ja Laurent N’gon-Baba (Kesk-Aafrika Vabariik).

Liikmed kutsusid rahvusvahelist üldsust üles kiirele tegutsemisele Kesk-Aafrika Vabariigis ja avaldasid kiitust riikidele, kes osalevad jätkuvas töös julgeoleku-, humanitaar- ja arenguküsimuste lahendamiseks. Sõnavõtjad rõhutasid vajadust taastada rahu ja julgeolek ning tagada piisavad rahalised vahendid selleks, et taastada õigusriik ja põhiliste avalike teenuste osutamine. Liikmed mõistsid hukka inimõiguste rikkumised ning rõhutasid, kui tähtis on võidelda karistamatuse vastu ning luua tingimused pagulaste tagasipöördumiseks. Nad väljendasid toetust Kesk-Aafrika Vabariigi üleminekuaja juhtidele ning rõhutasid, et rahvusvaheline üldsus peab tagama parlamendi- ja presidendivalimiste plaanipärase toimumise.

7. Majandus- ja sotsiaalpartnerite aruanne

Euroopa Majandus- ja Sotsiaalkomitee AKV järelevalvekomitee esimehe Xavier Verboveni ettekanne

Hr Verboven andis ülevaate ELi–Aafrika majandus- ja sotsiaalvaldkonna sidusrühmade võrgustiku 4.–5. märtsi 2014. aasta koosolekust ning rõhutas, kui olulised on noorte tööhõive, sotsiaalse kaitse, toiduga kindlustatuse ja rände probleemid.

Liikmed väljendasid heameelt ELi ja AKV riikide kodanikuühiskondade vahelise jätkuva koostöö üle ning rõhutasid vajadust tagada parem koostoime haridussüsteemi ja tööturu vajaduste vahel.

Sõnavõtjad: Adjedoue Weidou (Tšaad), Ousmane Kaba (Guinea) ja Miguel Ángel Martínez Martínez.

Hr Verboven tegi arutelust kokkuvõtte.

(Istung lõppes kell 18.25.)